CELEX: 62016TN0646
Language: fi
Date: 2016-09-06 00:00:00
Title: Asia T-646/16 P: Valitus, jonka Erik Simpson on tehnyt 6.9.2016 virkamiestuomioistuimen asiassa F-142/11 RENV Simpson v. neuvosto, 24.6.2016 antamasta määräyksestä

14.11.2016   
            
            
               FI
            
            
               Euroopan unionin virallinen lehti
            
            
               C 419/51
            
         Valitus, jonka Erik Simpson on tehnyt 6.9.2016 virkamiestuomioistuimen asiassa F-142/11 RENV Simpson v. neuvosto, 24.6.2016 antamasta määräyksestä
   (Asia T-646/16 P)
   (2016/C 419/67)
   Oikeudenkäyntikieli: englanti
   
      Asianosaiset
   
   
      Valittaja: Erik Simpson (Bryssel, Belgia) (edustaja: asianajaja M. Velardo)
   
      Muu osapuoli: Euroopan unionin neuvosto
   
      Vaatimukset
   
   Valittaja vaatii unionin yleistä tuomioistuinta
   
               —
            
            
               kumoamaan Euroopan unionin virkamiestuomioistuimen 24.6.2016 asiassa 142/11 RENV Erik Simpson v. neuvosto antaman määräyksen siltä osin kuin siinä hylätään vaatimus Euroopan unionin neuvoston 9.12.2010 tekemän päätöksen kumoamisesta ja velvoitetaan valittaja vastaamaan omista oikeudenkäyntikuluistaan ja korvaamaan neuvoston oikeudenkäyntikulut
            
         
               —
            
            
               palauttamaan asian tarvittaessa ensimmäiseen oikeusasteeseen ja
            
         
               —
            
            
               velvoittamaan neuvoston korvaamaan näiden menettelyjen oikeudenkäyntikulut.
            
         
      Oikeudelliset perusteet ja pääasialliset perustelut
   
   Valituksensa tueksi valittaja vetoaa kahteen valitusperusteeseen.
   
               1)
            
            
               Ensimmäinen valitusperuste, jonka mukaan virkamiestuomioistuin, kun otetaan huomioon perusteluvelvollisuus, teki oikeudellisen virheen, rikkoi unionin oikeutta, ei perustellut määräystään ja otti näytön huomioon vääristyneellä tavalla.
            
         
               2)
            
            
               Toinen valitusperuste, jonka mukaan virkamiestuomioistuin, kun otetaan huomioon yhdenvertaisen kohtelun periaate ja ilmeinen arviointivirhe, otti näytön huomioon vääristyneellä tavalla, teki oikeudellisen virheen, rikkoi unionin oikeutta eikä perustellut valituksenalaista määräystä riittävällä tavalla.